|  |
| --- |
| 11. SJEDNICA GRADSKOG VIJEĆA GRADA POŽEGETOČKA 3. DNEVNOG REDAPRIJEDLOG ODLUKE O OSNIVANJU TRGOVAČKOG DRUŠTVA POŽEŠKA KUĆA DRUŠTVA S OGRANIČENOM ODGOVORNOŠĆU ZA TURISTIČKE USLUGEPREDLAGATELJ: Gradonačelnik Grada PožegeIZVJESTITELJ: Gradonačelnik Grada PožegeOžujak 2022. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 334-01/22-02/1

URBROJ: 2177-1-02/01-22-1

Požega, 9. ožujka 2022.

GRADSKOM VIJEĆU GRADA POŽEGE

PREDMET: Prijedlog Odluke o osnivanju trgovačkog društva POŽEŠKA KUĆA društva s

 ograničenom odgovornošću za turističke usluge - dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20, 2/21 i 4/21- pročišćeni tekst), dostavlja se Naslovu na razmatranje i usvajanje Prijedlog Odluke o osnivanju trgovačkog društva POŽEŠKA KUĆA društva s ograničenom odgovornošću za turističke usluge.

Pravni temelj za predloženu Odluku je u odredbi članka 387. stavka 2. Zakona o trgovačkim društvima (Narodne novine, broj: 111/93., 34/99., 121/99., 52/00., 118/03., 107/07., 146/08., 137/09., 125/11., 152/11., 111/12., 68/13., 110/15. i 40/19.), članka 35. stavka 1. točke 5. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21.).

GRADONAČELNIK

dr.sc. Željko Glavić, v.r.

PRIVITAK :

1. Zaključak Gradonačelnika Grada Požege

2. Prijedlog Odluke o osnivanju trgovačkog društva POŽEŠKA KUĆA društva s ograničenom odgovornošću za turističke usluge



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 334-01/22-02/1

URBROJ: 2177-1-02/01-22-2

Požega, 9. ožujka 2022.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. Statuta Grada Požege (Službene novine Grada Požege, broj: 2/21.), Gradonačelnik Grada Požege, dana 9. ožujka 2022. godine, donosi sljedeći

Z A K L J U Č A K

I.

Utvrđuje se Prijedlog o osnivanju trgovačkog društva POŽEŠKA KUĆA društva s ograničenom odgovornošću za turističke usluge kao u predloženom tekstu.

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADSKO VIJEĆE

KLASA: 334-01/22-02/1

URBROJ: 2177-01-02/01-22-3

Požega, \_\_. ožujka 2022.

Na temelju članka 387. stavka 2. Zakona o trgovačkim društvima (Narodne novine, broj: 111/93., 34/99., 121/99., 52/00., 118/03., 107/07., 146/08., 137/09.,.125/11., 152/11., 111/12., 68/13., 110/15. i 40/19.), članka 35. stavka 1. točke 5. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 20. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na 11. sjednici, održanoj dana \_\_. ožujka 2022. godine, donosi sljedeću

O D L U K U

o osnivanju trgovačkog društva POŽEŠKA KUĆA društva s ograničenom odgovornošću

za turističke usluge

Članak 1.

Ovom Odlukom Grad Požega osniva trgovačko društvo POŽEŠKA KUĆA društvo s ograničenom odgovornošću za turističke usluge (u nastavku teksta: Društvo) sa sjedištem u Požegi, Trg Sv. Trojstva 1.

Članak 2.

Osnivač i jedini član Društva je Grad Požega.

Članak 3.

Skupštinu Društva čini Grad Požega zastupan po zakonskom zastupniku Gradonačelniku Grada Požege.

Članak 4.

(1) Predmet poslovanja, temeljni kapital tvrtke i ostala pitanja od značaja za rad Društva uredit će se Izjavom o osnivanju Društva i Odlukom o utvrđenju predmeta poslovanja Društva, imenovanju člana uprave te određenju poslovne adrese.

(2) Konačni tekst Izjave o osnivanju Društva i Odluke o utvrđenju predmeta poslovanja Društva donijeti će se u formi javnobilježničke isprave potrebne radi upisa Društva u sudski registar.

Članak 5.

Ovom Odlukom ovlašćuje se Gradonačelnik Grada Požega da u ime Grada Požege potpiše Izjavu o osnivanju Društva, Odluku o utvrđenju predmeta poslovanja Društva, te za poduzimanje svih daljnjih radnji potrebnih za osnivanje i rad Društva.

Članak 6.

Temeljni ulog osnivača u temeljni kapital Društva iznosi 20.000,00 kuna i osiguran je u Proračunu Grada Požege.

Članak 7.

Ova Odluka stupa na snagu osmog dana od dana objave u Službenim novinama Grada Požege

PREDSJEDNIK

Matej Begić, dip.ing.šum.

O b r a z l o ž e n j e

uz Odluku o osnivanju trgovačkog društva POŽEŠKA KUĆA društva

s ograničenom odgovornošću za turističke usluge

I. UVOD

Požeška kuća je centar za posjetitelje i početno je mjesto za upoznavanje Požege i požeškog kraja, a sufinanciran je sredstvima Ministarstva turizma temeljem Programa razvoja javne turističke infrastrukture (Centar za posjetitelje Požeška kuća - faze I., II. i III.) i sredstvima projekta Požeške bolte. Projektom Požeške bolte biti će objedinjeni kulturno-povijesni, društveni, enološki, gastronomski, prirodni i ostali turistički potencijali. Nositelj projekta je Grad Požega, a partneri su Gradski muzej i Turistička zajednica Grada Požege. Ukupna vrijednost je 41.116.574,93 kuna, a dodijeljena bespovratna sredstva iznose 33.499.999,97 kuna. Projekt sufinancira Europska unija iz Europskog fonda za regionalni razvoj, a trebao bi biti dovršen u cijelosti u slijedećoj godini nakon provedbe ostalih projektom predviđenih aktivnosti.

II. ZAKONSKA OSNOVA

Opći propis koji uređuje osnivanje trgovačkog društva je Zakon o trgovačkim društvima (Narodne novine, broj: 111/93., 34/99., 121/99., 52/00., 118/03., 107/07., 146/08., 137/09.,.125/11., 152/11., 111/12., 68/13., 110/15. i 40/19.) (u nastavku teksta: Zakon). Članak 387. Zakona propisuje da se društvo osniva na temelju društvenog ugovora, a ako društvo osniva jedan osnivač da se društvo osniva na temelju izjave osnivača o osnivanju društva s ograničenom odgovornošću danoj kod javnog bilježnika.

Zakonska osnova je i u odredbi članka 35. stavka 1. točke 5. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), te članka 39. stavkom 1. podstavka 3. Statuta Grada Požege (Službene novine Grada Požege, broj: 2/21.) propisano je da odluku o osnivanju javne ustanove i druge pravne osobe za obavljanje gospodarskih, društvenih, komunalnih i drugih djelatnosti od interesa za jedinicu lokalne samouprave donosi predstavničko tijelo.

III. RAZLOG ZA DONOŠENJE

Projekt „Centar za posjetitelje Požeška kuća“ definirao je sljedeće ciljeve:

- kreiranje prepoznatljivog turističkog branda grada

- razvoj turističke ponude

- intenziviranje turističkih aktivnosti na području grada i PSŽ

- jačanje konkurentnosti turizma u sklopu ponude Centra

- otvaranje novih radnih mjesta

- gospodarski razvoj i ekonomski oporavak Grada Požege i okolice

Sukladno opisu projekta „Požeške bolte“, u dijelu Centar za posjetitelje „Požeška kuća“, isti je definiran kao početno mjesto na kojem bi turist prvo trebao doći i gdje bi bio animiran za posjete ostalim turističkim sadržajima grada Požege. Centar je opremljen raznim modernim atrakcijama koje prikazuju požešku povijest, kulturu i približavaju posjetitelja životu Požeštine.

Požeška kuća podijeljena je na prizemlje koje obuhvaća "Priču razuma" - info-točku, jednu prostoriju vezanu uz fra Luku Ibrišimovića, jednu uz baruna Trenka te interaktivne sadržaje i podrum s "Pričom osjećaja" - vinima, domaćim proizvodima i gastronomijom.

Iz opisa aktivnosti projekta „Požeške bolte“ pod nazivom Pokazatelji i rezultati razvidno je, da je definirano i obavezno izravno zapošljavanje dvije osobe u Centru za posjetitelje „Požeška kuća“ i to jedne osobe u svojstvu upravitelja Centra te druge kao interpretatora.

Projektnim obrascem nije definiran način ustroja Centra niti uvjeti koje navedene osobe moraju ispunjavati za pojedinu poziciju, te o samom načinu rada Centra i uvjetima poslovanja odlučuje Korisnik sredstava, odnosno u ovom slučaju Grad Požega.

IV. SADRŽAJ ODLUKE

Nastavno se daje sadržaj predložene Odluke:

Ovom Odlukom Grad Požega osniva trgovačko društvo POŽEŠKA KUĆA društvo s ograničenom odgovornošću za turističke usluge (u nastavku teksta: Društvo) sa sjedištem u Požegi, Trg

Sv. Trojstva 1. Osnivač i jedini član Društva je Grad Požega. Društvo ima Skupštinu koju čini Gradonačelnik Grada Požege kao zakonski zastupnik Grada Požege.

Predmet poslovanja, temeljni kapital tvrtke i ostala pitanja od značaja za rad Društva uredit će se Izjavom o osnivanju Društva i Odlukom o utvrđenju predmeta poslovanja Društva, imenovanju člana uprave te određenju poslovne adrese, a Konačni tekst Izjave o osnivanju Društva i Odluke o utvrđenju predmeta poslovanja Društva, imenovanju člana uprave te određenju poslovne adrese donijeti će se u formi javnobilježničke isprave potrebne radi upisa Društva u sudski registar.

Predmetnom Odlukom ovlašćuje se Gradonačelnik Grada Požega da u ime Grada Požege potpiše Izjavu o osnivanju Društva, Odluku o utvrđenju predmeta poslovanja Društva, imenovanju člana uprave te određenju poslovne adrese kao i za poduzimanje svih daljnjih radnji potrebnih za osnivanje i rad Društva.

Temeljni ulog osnivača u temeljni kapital Društva iznosi 20.000,00 kuna.

Odluka stupa na snagu osmog dana od dana objave u Službenim novinama Grada Požege.